Եւսեբիոս Կեսարացին ակնարկելով այս հրովարտակին կը գրէ. « Երբ Նիկոմիդիայի մէջ հրովարտակը ելաւ ընդդէմ քրիստոնեաներուն, մէկը (Ս.Գէորգ) աստուածային նախանձով վառուած, քաղաքին հրապարակին վրայ կախուած սոյն հրովարտակը պատէն կորզեց եւ ձեռքովը պատռեց, մինչ երկու ինքնակալները քաղաքին մէջ կը դեգերէին::Արդ, մէկը, որ անկէ առաջ այնքան մեծ անուն հանած էր եւ սխրագործութիւններով փայլած, կը սպասուէր որ այս համարձակութեան համար չարաչար տանջանքներու արժանանար: